stanford-oval/wikipedia huggingface dataset:
דונלד פייז'ון
קריירה

בשנת 1989, כאשר היה פייז'ון בן 15 קיבל את תפקידו הראשון בפרסומת לקפה, בו גילם אח קטן של חייל שחוזר מהמלחמה.
לפני הופעתו הראשונה בסדרה "סקראבס", שיחק בתפקיד מאריי לוורנס דוואל בסרט קלולס (שיצא ב-1995) ובסדרה קלולס שבאה אחרי הסרט והוקרנה מ-1996 ועד 1999.
ב-1995 הוא שיחק בסרט מחכים לנשום (Waiting to Exhale, תרגום חופשי) את טאריק, בנה של גלוריה שגולמה על ידי לורטה דווין.
הוא שיחק גם בתפקיד טרייסי בסדרת הטלוויזיה פליסיטי, הופיע בסרט לזכור את הטיטאנים ועזר לדבב מספר של דמויות בסדרת האנימציה clone high של MTV.
בנוסף היה לו תפקיד קטן בסדרות הטלוויזיה סברינה ותאומות.
ב-2005 הוא הפיק פרק הקשור לחברו לסדרה זאק בראף עבור סדרת ה-MTV - פאנקד.
בשנת 2017 שיחק בקומדיה "שטן קטן" בכיכובו של אדם סקוט. בשנת 2019 החל לשחק בסדרת המסתורין של ABC "התגלות" בתור אלכס אוונס, הגרוש של ג'ו ואביה של מיה.
חיים אישיים

ב-1997 נולד לפייז'ון בן ראשון, שון, מבת זוגו דאז, אודרי אינס. בשנת 1997, פייז'ון החל לצאת עם ליסה אסקי, סטודנטית לסיעוד. השניים היו נשואים מ-2001 עד 2005. יש להם תאומים, בן ובת, דייד וקאיה שנולדו ב-1999, ובן בשם קובי, שנולד ב-2001.
לאחר שש שנים של זוגיות, פייז'ון התחתן בשנית, עם קאסי קוב, ב-15 בדצמבר 2012. החתונה נערכה בביתו של חברו הטוב של פייז'ון, זאק בראף, ששימש גם כשושבין בחתונה. השושבינה של הכלה היא הזמרת ג'סיקה סימפסון, שקוב עבדה עבורה בעבר כעוזרת אישית. לפייז'ון וקוב, נולד בן בשם רוקו, שנולד ב-2013. בתם, ווילדר, נולדה ב-2015.
דייד, קאיה וקובי עברו להתגורר עם פייז'ון וקוב לאחר שאמם ליסה אסקי מתה ב-2017.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | רחובות אלימים | סטודנט |  |
| 1994 | שוגר היל | קיימי דניאלס |  |
| 1995 | ניו ג'רזי דרייב | 'טיני דיים' |  |
| 1995 | קלולס | מורי לורנס דובאל |  |
| 1995 | כמו אוויר לנשימה | טאריק מת'יוס |  |
| 1995 | 12 קופים | אסיר פסיכיאטרי | ללא קרדיט |
| 1996 | התקווה לניצחון | שודד | ללא קרדיט |
| 1997 | Academy Boyz | גלן לואיס |  |
| 1998 | חמאה | חאליד |  |
| 1998 | לא יכולים להתאפק | דן |  |
| 1999 | Trippin' | ג'ון נלסון |  |
| 2000 | לזכור את הטיטאנים | פטי ג'ונס |  |
| 2001 | צרות כפולות | קלטיס |  |
| 2001 | ג'וזי והפוסיקאטס | די.ג'יי | ללא קרדיט |
| 2002 | שקרן בריבוע | פרנק ג'קסון |  |
| 2003 | בנות בסטייל | יואי |  |
| 2003 | יופי ילד! | וילסון | דיבוב |
| 2005 | חטיפה לא מתוכננת | אנדרה |  |
| 2006 | משהו חדש | נלסון מקווין |  |
| 2006 | Bachelor Party Vegas | אש |  |
| 2006 | Homie Spumoni | רנטו מורינה / לירוי |  |
| 2007 | Venus & Vegas | סטו |  |
| 2009 | משלוח למחר | ליאו |  |
| 2010 | סקייליין | טרי |  |
| 2012 | פיץ' פרפקט | זמר אקפלה |  |
| 2013 | Stag | קן |  |
| 2013 | קיק אס 2 | סמואל קירס / ד"ר גרביטי |  |
| 2014 | הלוואי והייתי כאן | אנתוני |  |
| 2014 | Let's Kill Ward's Wife | וורד |  |
| 2016 | התאמה מושלמת | ריק |  |
| 2016 | Hot Bot | מר הפינגטון |  |
| 2017 | שטן קטן | לארי |  |
| 2018 | גיים אובר, גבר! | עצמו |  |
| 2019 | The Wave | ג'ף |  |
| 2020 | קרב חייו | דן סטיוארט |  |
| 2021 | Church People | ג'ונתן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | רחוב סומסום | דיון | פרק: "23.58" |
| 1996 | New York Undercover | ג'יימס | פרק: "Sympathy for the Devil" |
| 1998-1996 | סברינה המכשפה הצעירה | ג'סטין / דשיל קאלזון | 4 פרקים |
| 1999-1996 | קלולס | מורי דובאל | תפקיד ראשי (3 עונות); 62 פרקים |
| 1998 | תאומות | דריל | פרק: "Greek to Me" |
| 1999 | Supreme Sanction | מרקוס | סרט טלוויזיה של HBO |
| 2002-2000 | פליסיטי | טרייסי | 23 פרקים |
| 2003-2002 | קלון היי | טוטס / דמויות שונות | דיבוב; 12 פרקים |
| 2010-2001 | סקראבס | ד"ר כריסטופר דאנקן טורק | תפקיד ראשי (9 עונות); 182 פרקים |
| 2005-2004 | גיבורי העיירה | כבאי | דיבוב; 2 פרקים |
| 2021-2005 | רובוט צ'יקן | דמויות שונות | דיבוב; 14 פרקים |
| 2006 | The Playbook | מנחה | תוכנית אירוח קומית; 3 פרקים שודר בערוץ Spike TV |
| 2007 | סאטרדיי נייט לייב | ד"ר כריסטופר דאנקן טורק | פרק: "Zach Braff/Maroon 5" |
| 2007 | קים פוסיבול | ריקי רוטיפל | דיבוב; פרק: "Homecoming Upset" |
| 2008 | משפחת בונדוק | קאצ'ר פרימן / טוביאס / וודג'י רדלין | דיבוב; 3 פרקים |
| 2009 | אבא אמריקאי | ד"ר כריסטופר דאנקן טורק | דיבוב; פרק: "G-String Circus" |
| 2009 | Titan Maximum | מפקד צי | דיבוב; פרק: "Pilot" |
| 2011 | אהבה נושכת | ריקי | 2 פרקים |
| 2015-2011 | האקסים | פיל צ'ייס | תפקיד ראשי (4 עונות); 64 פרקים |
| 2012 | טרון: הזריחה | בארטיק | דיבוב; 5 פרקים |
| 2012 | הרפתקאות פין וג'ייק | הנסיכה הקוקי | דיבוב; פרק: "Princess Cookie" |
| 2013 | להקת החתונות | מוזס | פרק: "99 Problems" |
| 2013 | Who Gets the Last Laugh? | מנחה | תוכנית מתיחות; 9 פרקים שודר בערוץ TBS |
| 2013 | A Snow Globe Christmas | טד | סרט טלוויזיה של Lifetime |
| 2015 | הלוזרים | דונלד | 2 פרקים |
| 2015, 2018 | היסטוריה שתויה | ג'ו לואיס / מנסא מוסא הראשון | 2 פרקים |
| 2018-2015 | סופרמנשן | קוויפלאש | דיבוב; 4 פרקים |
| 2016 | בית השקרים | דונלד | 2 פרקים |
| 2018-2016 | Winsanity | מנחה | שעשועון; 2 עונות שודר בערוץ GSN |
| 2018-2017 | ריי דונובן | אנתון אושון אנדרסון | 7 פרקים |
| 2020-2017 | ערפדינה | דראגוס | דיבוב; 4 פרקים |
| 2018 | לא פוענחו | ז'אקס אגננט | 2 פרקים |
| 2020-2018 | מלחמת הכוכבים: התנגדות | הייפ פאז'ון | דיבוב; 18 פרקים |
| 2021-2018 | Blark and Son | פלאץ' | דיבוב; 5 פרקים |
| 2019 | Timeline | המנהל אנדרסון | סדרת רשת; 6 פרקים |
| 2020-2019 | התגלות | אלכס אוונס | תפקיד ראשי; 13 פרקים |
| 2020 | מלחמת הכוכבים: מלחמת המשובטים | דרואיד טקטי | דיבוב; פרק: "Old Friends Not Forgotten" |
| 2021 | ישנן בנות: הדור הבא (אנ') | טום מולצבי | 7 פרקים |
| 2021 | רכבת האינסוף | ביווי | דיבוב; פרק: "The Party Car" |
| 2022 | Alice's Wonderland Bakery | הארי הארנב הנמרץ | דיבוב; 5 פרקים |
| 2023–הווה | Extended Family | טריי שולץ | תפקיד ראשי; 13 פרקים |
| TBA | Powerpuff | פרופ' דרייק יוטוניום | סדרת טלוויזיה עתידית של The CW |
ג'אווה (שפה)

ערך זה עוסק בשפה אוסטרונזיות. אם התכוונתם לשפת מחשב, ראו .
| --- | --- |

 מדינות:  אינדונזיה, מלזיה 
 אזורים:  בעיקר בג'אווה
 דוברים:  68,300,000 (נכון ל־2019) 
 שפת אם:  כ-75,500,000
 כתב:  אלפבית של ג'אווה אלפבית לטיני אלפבית ערבי
 משפחה:  אוסטרונזית שפות מלאיו-פולינזיות ג'אווה
 לאום:  ג'אווניסים
 מוסד:  אין
 קוד שפה:  jv 
 קוד ISO 639-1:  jv 
 קוד ISO 639-2:  jav 
 קוד ISO 639-3:  jav 
 ראו גם:  שפה • כתב • רשימת שפות
 
המילה "ג'אווה" בשפת ג'אווה
ג'אווה היא השפה של עם הג'אווה. השפה מדוברת בחלקים המזרחיים והמרכזים של האי ג'אווה שבאינדונזיה
אך יש גם כמה אזורים של דוברי ג'אווה בחוף הצפוני של מערב האי. זוהי שפת האם של יותר מ-75,500,000 אנשים. שפת ג'אווה הוא חלק ממשפחת השפות האוסטרונזיות, והיא דומה לכמה שפות מלאיות. רוב דוברי ג'אווה מדברים גם אינדונזית למטרות רשמיות, למטרות מסחר ולצורך תקשורת עם שאר התושבים באינדונזיה. מחוץ לאינדונזיה, יש דוברי ג'אווה במדינות שכנות כמלזיה וסינגפור וכן מיעוט באזורים אחרים. השפה נכתבת בעיקר באלפבית של ג'אווה.
אלפבית

שפת הג'אווה נכתבת לרוב על ידי אותיות האלפבית של ג'אווה. אלפבית הג'אווה הוא אבוגידה - כל אחת מעשרים האותיות בשפה מייצגת הברה עם עיצור והתנועה אַ המבוטאת כ-/ɔ/. דיאקריטים שונים מתווספים מסביב לאות בכדי לציין שמדובר בתנועה שונה מ-[ɔ].
ניתו לכתוב את שפת הג'אווה גם באלפבית הערבי והאלפבית הלטיני.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
אלפבית של ג'אווה
| ꦲ | ꦤ | ꦕ | ꦫ | ꦏ | ꦢ | ꦠ | ꦱ | ꦮ | ꦭ | ꦥ | ꦝ | ꦗ | ꦪ | ꦚ | ꦩ | ꦒ | ꦧ | ꦛ | ꦔ |
| ha | na | ca | ra | ka | da | ta | sa | wa | la | pa | dha | ja | ya | nya | ma | ga | ba | tha | nga |
ויולה דייוויס

| --- | --- |

דייוויס בכנס קומיק-קון, 2016
 לידה:  11 באוגוסט 1965 (בת 59) סט. מאת'יוס, קרוליינה הדרומית, ארצות הברית
 מדינה:  ארצות הברית ארצות הברית
 תקופת הפעילות:  מ-1988
 מקום לימודים:  מכללת רוד איילנד  תיכון סנטרל פולס  בית הספר ג'וליארד  Circle in the Square Theatre School 
 בן או בת זוג:  ג'וליוס טנון (23 ביוני 2003–?) 
 מספר צאצאים:  1 
 פרסים והוקרה:  פרס אוסקר לשחקנית המשנה הטובה ביותר, 2 פרסי טוני   4 פרסי סאג   פרס אמי  פרס גראמי   פרס גלובוס הזהב
 פרופיל ב-IMDb
 
ויולה דייוויס (באנגלית: Viola Davis; נולדה ב-11 באוגוסט 1965) היא שחקנית אמריקאית זוכת פרס אוסקר לשחקנית המשנה הטובה ביותר 2017 על תפקידה בסרט "גדרות". ידועה בעיקר בעקבות גילומה של פרופסור אנאליס קיטינג בסדרת הדרמה המדריך לרוצח, עליה זכתה בפרס אמי לשחקנית ראשית מצטיינת בסדרת דרמה לשנת 2015, ובכך הפכה דייוויס לשחקנית השחורה הראשונה שזכתה בקטגוריה זו.
דייוויס נחשבת לאחת השחקניות המוערכות ביותר בתעשיית הבידור כאשר במהלך הקריירה שלה זכתה בפרסים רבים בהם גם ארבעת הפרסים העיקריים של תעשיית הבידור האמריקאית: פרס אמי לטלוויזיה, שני פרסי טוני לתיאטרון, פרס אוסקר לקולנוע ופרס גראמי. בנוסף לכך היא זכתה גם בפרס גלובוס הזהב ובארבעה פרסי גילדת שחקני המסך.
מגזין "טיים" כלל אותה ברשימת מאה האנשים המשפיעים בעולם בשנים 2012 ו-2017, ובשנת 2020, הניו יורק טיימס דירג אותה במקום התשיעי ברשימת השחקנים הגדולים ביותר של המאה ה-21.
קורות חיים

דייוויס נולדה בעיירה סט. מאת'יוס שבקרוליינה הדרומית, למשפחה נוצרית אדוקה אפרו-אמריקאית. הוריה הם מארי אן (לבית לוגאן) ודן דייוויס. משפחתה של דייוויס עברה לעיר סנטרל פולס שברוד איילנד כאשר הייתה בת חודשיים. דייוויס למדה בחוג תיאטרון ב"מכללת רוד איילנד" וסיימה את לימודייה בהצלחה בשנת 1988, לאחר מכן למדה בבית הספר ג'וליארד במשך 4 שנים. היא דודנית מדרגה שנייה של השחקן מייק קולטר.
קריירה

בשנת 2001 זכתה דייוויס בפרס טוני על תפקידה במחזה "המלך האדלי השני". התפקיד הקולנועי הראשון שנתן חשיפה ממשית לדייוויס היה בדרמה התקופתית מועמדת 4 פרסי אוסקר "הרחק מגן עדן" בשנת 2002, כמו כן באותה שנה השתתפה במותחן המסתורין הבדיוני של סטיבן סודרברג "סולאריס" ובסרטו של דנזל וושינגטון "אנטואן פישר". לאחר מספר שנים של משחק בתפקידי משנה בסדרות ובסרטים בין היתר "תתעשר או תמות בדרך" "דיסטרביה" ו"לילות ברודנטה".
בשנת 2009 קיבלה דייוויס להכרה והערכה בינלאומית כאשר גילמה את דמותה של גברת מילר, בדרמת המסתורין מועמדת חמישה פרסי אוסקר "ספק" לצד השחקנים מריל סטריפ ופיליפ סימור הופמן. על תפקידה בסרט הייתה מועמדת לפרס אוסקר לשחקנית המשנה הטובה ביותר ומועמדת גם לפרס גלובוס הזהב ולפרס גילדת שחקני המסך.
בשנת 2011 השתתפה בסרט הדרמה של טייט טיילור; "העזרה" שמבוסס על הספר באותו שם של קתרין סטוקט. על תפקידה בתור עוזרת הבית אייבלין קלארק הייתה מועמדת לפרס אוסקר לשחקנית הטובה ביותר, לפרס גלובוס הזהב לשחקנית המשנה הטובה ביותר ולפרס באפט"א לשחקנית משנה וזכתה בפרס גילדת שחקני המסך ובפרס סטלייט. ב-2012 זכתה בפרס קריסטל למצוינות נשים בקולנוע.
החל מ-2014, דייוויס מככבת בתור אנאליס קיטינג בסדרת הדרמה המשפטית "המדריך לרוצח" ב-ABC, תפקיד שזיכה אותה בפרס גילדת שחקני המסך ב-2014 ולפרס אמי לשחקנית ראשית מצטיינת בסדרת דרמה ב-2015, ובכך הפכה דייוויס לשחקנית השחורה הראשונה שזכתה בקטגוריה זאת, ולכך התייחסה בנאום זכייתה. היא הייתה מועמדת באותה קטגוריה גם ב-2016, אך הפסידה לטטיאנה מסלני.
בשנת 2016 שיחקה בתור הסוכנת אמנדה וולר המפקדת על יחידת המתאבדים בסרט גיבורי-העל של הבמאי דייוויד אייר "יחידת המתאבדים" (מהיקום הקולנועי של DC) לצידם של ויל סמית', ג'ארד לטו, מרגו רובי וקארה דלווין - ובשנת 2021 גילמה את אותו תפקיד בסרט ההמשך של "יחידת המתאבדים", של הבמאי ג'יימס גאן.
באותה שנה גילמה את רוז בסרט הדרמה "גדרות" בבימויו ובכיכובו של דנזל וושינגטון. על תפקידה בסרט זכתה בפרס האוסקר לשחקנית המשנה הטובה ביותר, בפרס גלובוס הזהב לשחקנית המשנה הטובה ביותר, בפרס באפט"א לשחקנית הטובה ביותר בתפקיד משנה ובפרס גילדת שחקני המסך.
בשנת 2020, היא גילמה את אגדת הבלוז מא רייני בסרט הדרמה הביוגרפי "הבלוז של מא רייני" של שירות הזרמת המדיה נטפליקס, שעליו קיבלה מועמדות רביעית לפרס האוסקר, והפכה לשחקנית השחורה עם מספר המועמדויות הרב ביותר.
בשנת 2021 החלה לעבוד על הפקת סדרת האנתולוגיה "הגברת הראשונה" שם היא גם תשחק ותגלם את הגברת הראשונה מישל אובמה. הסדרה עלתה לשידור במהלך 2022 ברשת הטלוויזיה שואוטיים.
בשנת 2022 כיכבה דייוויס בסרט האקשן ההיסטורי "לוחמת" (אנ') בבימויה של ג'ינה פרינס בית'ווד (אנ').
בשנת 2023 שיחקה בסרט "אייר".
בנובמבר 2024, פורסם כי דייוויס תקבל את פרס גלובוס הזהב על שם ססיל ב. דה-מיל לשנת 2025 בטקס פרסי גלובוס הזהב ה-82. הטקס ייערך בארוחת ערב חגיגית ב-3 בינואר 2025 במלון בוורלי הילטון, והפרס יוענק לה גם במהלך השידור הטלוויזיוני ב-5 בינואר 2025.
חיים אישיים

ביוני 2003 דייוויס נישאה לשחקן ג'וליוס טנון. באוקטובר 2011 אימצו בני הזוג תינוקת; בנוסף לשני ילדיו של טנון מנישואיו הקודמים.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | NYPD Blue | אישה | פרק: "Double Negative" |
| 1996 | New York Undercover | מיס טמפלטון | פרק: "Smack is Back" |
| 1998 | מלחמות הפנטגון | סמלת פאנינג | סרט טלוויזיה של HBO |
| 1998 | Grace & Glorie | רוזמרי אלברייט | סרט טלוויזיה של CBS |
| 2000 | המשפט של איימי | סלסטה | פרק: "Blast from the Past" |
| 2000 | City of Angels | לינט פיליר | תפקיד ראשי (2 עונות); 24 פרקים |
| 2001 | Amy & Isabelle | דוטי | סרט טלוויזיה של ABC |
| 2001 | פרובידנס | ד"ר אלאונור וייס | פרק: "You Can Count On Me" |
| 2001 | הסניגור (אנ') | סוזנה קלמונס | פרק: "The Men from the Boys" |
| 2001 | משמרת שלישית | מרגו רודריגז | פרק: "Act Brave" |
| 2002 | חוק וסדר: כוונה פלילית | טורי רנדולף | פרק: "Badge" |
| 2002 | המחלקה | ד"ר ג'ורג'יה דייוויס | פרק: "Remembrance" |
| 2002 | CSI | קמפבל | פרק: "The Execution of Catherine Willows" |
| 2003 | האק | סטיבי מורגן | פרק: "Third Strike" |
| 2003 | הפרקליטים | איישה קרנשואו | פרק: "We the People" |
| 2003–2008 | חוק וסדר: מדור מיוחד | דונה אמט | 7 פרקים |
| 2004 | Century City | האנה קריין | תפקיד ראשי; 9 פרקים |
| 2005 | Jesse Stone: Stone Cold | מולי קריין | סרט טלוויזיה של CBS |
| 2005 | על הסף | ויקטוריה רוסי | פרק: "Shock" |
| 2006 | ג'סי סטון: מעבר לילי | מולי קריין | סרט טלוויזיה של CBS |
| 2006 | ג'סי סטון: מוות בגן עדן | מולי קריין | סרט טלוויזיה של CBS |
| 2006 | ללא עקבות | אודרי ויליאמס | פרק: "White Balance" |
| 2006 | Life Is Not A Fairy Tale: The Fantasia Barrino Story | דיאן ברינו | סרט טלוויזיה של Lifetime |
| 2007 | ג'סי סטון - שינוי הים | מולי קריין | סרט טלוויזיה של CBS |
| 2007 | טרוולר | הסוכנת ג'אן מארלו | תפקיד ראשי; 8 פרקים |
| 2008 | אחים ואחיות | אלן סניידר | פרק: "Double Negative" |
| 2008 | זרע אנדרומדה | ד"ר שרלין ברטון | מיני-סדרה |
| 2009 | טרה | לינדב פרייזר | 6 פרקים |
| 2013 | הנסיכה סופיה הראשונה | הלן הנשואו | דיבוב; פרק: "The Buttercups" |
| 2014–2020 | המדריך לרוצח | אנאליס קיטינג | תפקיד ראשי (6 עונות); 90 פרקים גם מפיקה זוכת פרס אמי לבידור בפריים טיים לשחקנית ראשית בסדרת דרמה (2015)  זוכת פרס גילדת שחקני המסך לשחקנית הטובה ביותר בסדרת דרמה (2015-16)  מועמדת פרס אמי לבידור בפריים טיים לשחקנית ראשית בסדרת דרמה (2016-17; 2019)  מועמדת פרס גלובוס הזהב לשחקנית הטובה ביותר בסדרת דרמה (2015-16) |
| 2017 | American Koko | המספרת | תפקיד ראשי; 12 פרקים גם מפיקה בפועל |
| 2018 | סקנדל | אנאליס קיטינג | פרק: "Allow Me to Reintroduce Myself" מועמדת פרס אמי לבידור בפריים טיים לשחקנית אורחת בסדרת דרמה (אנ') (2018) |
| 2019 | Live in Front of a Studio Audience | פלורידה אוונס | פרק: "All in the Family and Good Times" |
| 2022 | פיסמייקר | אמנדה וולר | 2 פרקים |
| 2022–הווה | הגברת הראשונה | מישל אובמה | תפקיד ראשי; 10 פרקים גם מפיקה בפועל |
| 2024–2025 | Creature Commandos | אמנדה וולר | דיבוב; 4 פרקים |
| TBA | וולר | אמנדה וולר | סדרה עתידית של HBO Max |
הערות שוליים

↑  Marikar, Sheila (12 בדצמבר 2015). "Los Angeles Churches Make Worship...Hip?". The New York Times. ארכיון מ-18 במאי 2016. {{cite news}}:  (עזרה)
↑  "Oscars 2017 updates: What really happened backstage at the Academy Awards". ארכיון מ-10 במרץ 2017 – via LA Times. {{cite web}}:  (עזרה)
↑  Abid Rahman, Golden Globes: Viola Davis to Receive Cecil B. DeMille Award, The Hollywood Reporter, ‏2024-11-20 (באנגלית אמריקאית)
↑  Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית)
1 2 3  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
| --- | --- |
בקרת זהויות :  NLI: 987007424159305171  PLWABN: 9810682909605606  BIBSYS: 8036148  BNE: XX5348036  BnF: cb15587200m (data)  GND: 1023017016  ISNI: 0000 0001 1489 4234  LCCN: no2008047755  LNB: 000343003  MusicBrainz: 187b6ec7-0dc8-4fc4-8b15-0ec64c0e67ef  NKC: xx0150554  NLK: KAC2020M6597  NTA: 410698105  SUDOC: 159634741  VIAF: 29851079   WorldCat (עם VIAF): 29851079
יניב ויצמן

יניב ויצמן (נולד בשנת 1974) הוא מייסד ויושב ראש עמותת איגי - ארגון נוער גאה ומנכ"ל חברת טינק (teenk) העוסקת בפרסום ושיווק לבני נוער. בנובמבר 2008 נבחר למועצת עיריית תל אביב מטעם סיעת רוב העיר ושימש כיועץ ראש העיר לענייני קהילת הלהט"ב ויו"ר ועדת התיירות במועצה.
ביוגרפיה

ויצמן גדל והתחנך במושב בצרה. לאחר תום לימודיו התגייס לצה"ל ושירת בחטיבת הנח"ל, סיים בהצטיינות קורס קצינים ובהמשך שימש בין היתר כמפקד מחלקה וכמפקד פלוגה בגדוד 50 של הנח"ל. השתחרר מהצבא בדרגת סרן.
ביוגרפיה > פעילותו בקהילה הגאה ובמועצת עיריית תל אביב

בשנת 2002 הקים ויצמן, שהיה עד אז מדריך באחת מקבוצות הנוער של אגודת הלהט"ב, את ארגון הנוער של האגודה. בשנת 2005 הוא פרש, ביחד עם הארגון, מאגודת הלהט"ב, וייסד את איגי - ארגון נוער גאה, שהפך לארגון עצמאי.
ב-2008 התמודד למועצת העיר תל אביב מטעם סיעת רוב העיר ונבחר לתפקיד חבר מועצה. בבחירות שנערכו ב-2013 וב-2018 נבחר לכהונות נוספות. בכל שנותיו במועצה ויצמן חבר בקואליציה שתומכת בראש העירייה המכהן רון חולדאי.
בנובמבר 2011 השתתף ויצמן בקמפיין "אחרי כל לילה מגיע יום", שנולד בעקבות ארבעה מקרי התאבדויות בקהילה הגאה, מספר חודשים לפני כן.
ב-2011 נבחר על ידי אתר מאקו למקום העשירי ברשימת 50 האנשים המשפיעים והמובילים של הקהילה הגאה בישראל.
בתפקידו כיועץ ראש עיריית תל אביב לענייני קהילת הלהט"ב היה אחראי על אירועי חודש הגאווה שהתקיימו ביוני 2013, במהלכם הגיעו לישראל כ-25,000 תיירים גאים מכל רחבי העולם. יזם את הקמתו של מרכז קהילתי לנוער גאה והוביל את תחום התירות הגאה בעיר.
ביוני 2015 במלאת 40 שנה לאגודת הלהט"ב זכה ויצמן להיכלל בין 40 המשפיעים בתולדות קהילת הלהט"ב.
ביוגרפיה > פעילות עסקית

ב-2005 ייסד חברת פרסום בשם Teenk, בה הוא מכהן כמנכ"ל משותף יחד עם בן זוגו.
בין השנים 2007–2009 היה חבר דירקטוריון בחברת נכס, החברה הכלכלית של אגודת הסטודנטים של אוניברסיטת תל אביב.
בשנת 2021 הוציא ויצמן לאור את ספר הביכורים שלו "להניע נוער" (הוצאת ספרי ניב), ספר שנועד לכל מי שמוצא עצמו מתמודד עם הניסיונות להבין את בני ובנות הנוער, בני דור ה-Z ודור האלפא. הספר גם מספק הצצה לסיפור הנעורים של ויצמן וכולל את סיפור הקמת איגי - ארגון נוער גאה ומשרד הפרסום Teenk.
חיים אישיים

בעבר היה בן זוגו של הזמר עברי לידר. סיפור הזוגיות שלהם תואר בהרחבה בראיון היציאה מהארון של לידר בעיתון "מעריב" בדצמבר 2001, כמו גם פרידתם המתוקשרת בשנת 2006.
בשנת 2008 הכיר את בן זוגו, כפיר בנישו, לו נישא בשנת 2010 בטקס זוגיות בתל אביב, ולהם שתי בנות ובן שנולדו בהליך פונדקאות. בת נוספת שהביאו לעולם ב-2016 (גם בפונדקאות) נפטרה כשעה לאחר הלידה.
הערות שוליים

↑  הקהילה מתגייסת: אחרי כל לילה מגיע יום, באתר מזבלה
↑  גיא ארליך, עזרה בדרך: הקהילה הגאה נלחמת בהתאבדויות, באתר הארץ, 7 בספטמבר 2011
↑  היכל הקהילה - 50 המשפיעים של 2011, באתר mako
↑  10. יניב ויצמן: השגריר שלנו בעיריית תל אביב, באתר ‏מאקו‏, 25 בדצמבר 2011
↑  דני זאק, ‏הלירדים באים: יותר מ-25 אלף תיירים גאים צפויים להגיע לישראל, באתר ‏מאקו‏, 30 במאי 2013
↑  ג'ורג' אבני שיר נחמיאס, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015
↑  גל אוחובסקי, האנשים החדשים לא מתביישים, nrg‏ 21 בדצמבר 2001
↑  בוא נפזר את מסך הערפל, nrg‏ 30 במאי 2006
↑  פעמיים כלה, פעמיים חתן, פעמיים כי טוב, באתר Xnet‏, 18 ביוני 2005
↑  תחיה ברק, "הגענו ללידה מאושרים, לא העלינו על דעתנו שנחזור לאוטו עם סלקל ריק", באתר ynet, 15 ביוני 2021
| --- | --- |
בקרת זהויות :  NLI: 987010339545605171  VIAF: 5151163513760511230002   WorldCat (עם VIAF): 5151163513760511230002
תסריט

ערך זה עוסק במסמך המתווה הפקה של סרט, תוכנית טלוויזיה או משחק וידאו. אם התכוונתם למשמעות אחרת, ראו .
עמוד של תסריט לדוגמה הכולל הוראות ודו-שיח
תסריט הוא מתווה להפקת סרט קולנוע, תוכנית טלוויזיה או משחק וידאו. מדובר בטקסט כתוב בפורמט נתון המתאר את הדמויות והמאורעות במהלך עלילת הסרט, התוכנית או המשחק על פי סדרם. תסריט יכול להסתמך על סיפור מקורי שחובר על ידי התסריטאי שכתב אותו, או שהוא עיבוד של יצירה קיימת כמו רומן, מחזה או סיפור קצר. ישנם סוגים רבים של תסריטים, המשמשים להפקת סרטים בכל אורך, מפרסומת או סרטון שאורכם שניות ספורות, עבור בסרט קולנוע באורך מלא וכלה בסדרה טלוויזיונית.
מבנה התסריט

תסריט מחולק לשורה של סצנות, שבכל אחת מהן כלול מספר רציף של הסצנה, סימון של מקום ההתרחשות (לדוגמה: "חוץ. יום. גינתו של יוסף" מציין סצנה המתרחשת באור יום, מחוץ לבית, בגינתו של אחד מגיבורי הסרט בשם יוסף); תיאור של מקום ההתרחשות של הסצנה; ההתרחשות (הפעולה) בסצנה עצמה; דו-שיח בין גיבורי הסרט באותה סצנה; וסימון מעבר בין הסצנה לזו שאחריה.
לרוב, מקובל כי סצנה או שורה של סצנות מצטרפות ליחידה ארוכה יותר, המתארת שלב בהתפתחות העלילה, המכונה "רצף" (Sequence). לרוב, רצפים אינם מצוינים במפורש בתוך התסריט.
תסריטי קולנוע, במיוחד כאלו המוגשים לאולפנים בהוליווד, נבחנים בעין קפדנית ביותר וחריגה מהתקן המקובל למראה התסריט תוביל בדרך כלל לפסילתם עוד לפני שנקראו. התקן המקובל מבוסס על אופן הכתיבה שהתבסס בשנות השלושים של הקלדה במכונת כתיבה, עם רווח רחב משני צדי הדף, ברווח כפול ועל צד אחד של הדף, והוא תקף גם כאשר התסריט מוקלד במחשב. ישנן תוכנות תסריטים המסייעות בהקפדה על תקן זה, כמו תוכנת דיאלוג בעברית.
התסריטים נבחנים גם על פי כלל האצבע המקובל של אורכם, כשעמוד תסריט נחשב בדרך כלל למייצג דקת סרט. מאחר שרוב סרטי הקולנוע נמשכים 90 עד 120 דקות, זהו בדרך כלל גם אורכם, בדפים, של תסריטי קולנוע.
תסריטים לסרטי טלוויזיה וסרטים תיעודיים משתמשים בתבנית שונה מתסריטי קולנוע. לרוב, חלים על כתיבתם כללים נוקשים פחות, במיוחד בסרטים דוקומנטריים שהתפתחותם קשורה גם במחקר המבוצע תוך כדי צילומי הסרט.
שלבי התסריט

כל תסריט עובר בדרך כלל מספר שלבים בדרכו לשמש בהפקת סרט.
שלבי התסריט > סינופסיס

תיאור קצר בעמוד ועד חמישה עמודים של ההתרחשות בסרט כולו. מטרת הסינופסיס למשוך את תשומת לבם של קרנות או מפיקים וגופי שידור. הסינופסיס מכונה לעיתים "תסריט דוגמה" או "תסריט ספקולטיבי" (Spec script).
שלבי התסריט > טריטמנט

מתווה ארוך יותר (כעשרה עמודים ועד 30 בסרט באורך מלא) ומחולק לסצנות של ההתרחשות בסרט. הטריטמנט הוא בעצם תסריט ללא דיאלוגים, אך עם הרחבה בנוגע לאופיין ורקען של הדמויות. הטריטמנט נכתב כדי להעניק לקוראים רושם מדויק יותר באשר לאופיו של התסריט המלא, וכן הזדמנות לכותב לעבוד ולשכתב את המבנה ביתר קלות.
שלבי התסריט > תסריט

התסריט המלא. כשקיימים דראפטים המציינים את מספר השכתובים המשמעותיים שעבר התסריט. דראפט 5 יעיד, פחות או יותר, על חמש גרסאות שעבר אותו התסריט.
שלבי התסריט > תסריט צילומים

תסריט הנעשה לפרקים, במיוחד על ידי במאי קולנוע, כדי לפרט לא רק את תיאור הסצנות והמתרחש בהן כי אם גם את האופן בו יש לצלמן. בסרטים קצרים (כמו סרטי פרסומת) ולעיתים גם בסרטים באורך מלא, מצורף לתסריט הצילומים תסריט מאויר (סטוריבורד) הכולל איורים של קטעי הצילום השונים בסרט.
עיבוד התסריט

לעיתים קרובות, עיבוד התסריט משלב הסינופסיס לשלבים הבאים מבוצע על ידי אחד או כמה אנשים, שלעיתים אינם קשורים לכותב המקורי של הסיפור (בעל "הרעיון"). במקרים אחרים, במיוחד כאשר הסרט מעובד על פי סיפור קיים, נכתב התסריט תוך כדי עיבודו מהתבנית הקודמת.
בהוליווד, ולעיתים גם במקומות אחרים, ישנם תפקידים תסריטאיים מיוחדים, כאשר ישנו תסריט בעייתי או כאשר הסיפור המקורי (בדרך כלל בשלב הסינופסיס או הטריטמנט) נרכש על ידי אולפן סרטים במטרה להפיקו, אך האולפן אינו מעוניין בכותב המקורי (או בכותב המקורי לבדו) לכתיבת התסריט.
ישנם תסריטאים הנשכרים כדי לבצע כתיבה מחדש של תסריט, כאשר מפיקי הסרט סבורים כי ישנן בעיות עלילתיות או מבניות בתסריט הקיים. כתיבה מחדש כזו נפוצה בשלב ה"פיתוח" של התסריט, כאשר מבקשים להפוך טריטמנט לתסריט באורך מלא, או כאשר המפיק או האולפן סבורים כי בתסריט חסר אלמנט מסוים. לצורך אחרון זה ישנם תסריטאים מיוחדים, שתפקידם "להעשיר" תסריט קיים באמצעות שילוב רומן אהבים, תוספת קטעי פעולה, בדיחות והומור, וכן הלאה. תסריטאים אחרים עוסקים ב"הצלת" תסריטים: הפיכת תסריט שלדעת המפיקים אי אפשר להפיקו בצורתו הקיימת ויש לשנותו.
הליכים של שכתוב התסריט נפוצים מאוד בהוליווד, דבר שהוביל לביקורת על כך שסרטים רבים נראים כאילו נכתבו על ידי "ועדת כותבים" ועלילתם צפויה מראש.